แฟนมีประจำเดือนล่าสดวันที่12กุมภาแล้ววันที่ 20 กุมภามีอะไรกันแบบป้องกันใส่ถุงแต่เข้าได้แค่ครึ่งหัวยังไม่หลั่ง แล้ววันที่ 1 มีตกขาวสีน้ำตาล ปกติไม่เคยเป็นและล่าสุดวันที่ 6 เหมือนมีประจำเดือนแต่ไม่ปวดท้องซึ่งปกติจะปวดท้องตลอดปริมาณปกติสีดำเลือดปกติเหมือนรอบอื่นๆ มีโอกาสตั้งครรถ์ไหมครับ ไม่เคยมาไวขนาดนี้เลย
สวัสดีค่ะ การมีเพศสัมพันธ์แบบที่ได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1-2%การมีตกขาวสีน้ำตาลออกมา แต่ยังไม่ตรงตามรอบเดือนนั้น อาจจะต้องดูว่าเป็นเลือดที่ปนออกมาผิดปกติหรือไม่ ถ้าใช่ ก็อาจมีสาเหตุต่างๆเช่น การมีแผลในช่องคลอดหรือปากมดลูก การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ ส่วนเลือดจากภาวะแทรกซ้อนของการตั้งครรภ์นึกถึงน้อย ถ้ามีเพศสัมพันธ์ใส่ถุงยางอนามัยไว้ตลอดหากยังสงสัยการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามปกติ ควรไปยืนยันผลที่รพ.และหาสาเหตุต่อไป